CELEX: 62018TB0402
Language: el
Date: 2018-07-04 00:00:00
Title: Υπόθεση T-402/18 R: Διάταξη του Προέδρου του Γενικού Δικαστηρίου της 4ης Ιουλίου 2018 — Aquino κ.λπ. κατά Κοινοβουλίου (Ασφαλιστικά μέτρα — Θεσμικό δίκαιο — Απεργία διερμηνέων — Μέτρα περί επίταξης υπηρεσιών διερμηνέων εκδοθέντα από το Ευρωπαϊκό Κοινοβούλιο — Αίτηση αναστολής εκτελέσεως — Αίτηση λήψεως προσωρινών μέτρων — Αίτηση εν μέρει απαράδεκτη — Στάθμιση των εμπλεκομένων συμφερόντων)

29.10.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 392/31
            
         
      Διάταξη του Προέδρου του Γενικού Δικαστηρίου της 4ης Ιουλίου 2018 — Aquino κ.λπ. κατά Κοινοβουλίου
      (Υπόθεση T-402/18 R)
      ((Ασφαλιστικά μέτρα - Θεσμικό δίκαιο - Απεργία διερμηνέων - Μέτρα περί επίταξης υπηρεσιών διερμηνέων εκδοθέντα από το Ευρωπαϊκό Κοινοβούλιο - Αίτηση αναστολής εκτελέσεως - Αίτηση λήψεως προσωρινών μέτρων - Αίτηση εν μέρει απαράδεκτη - Στάθμιση των εμπλεκομένων συμφερόντων))
      (2018/C 392/39)
      Γλώσσα διαδικασίας: η γαλλική
      
         Διάδικοι
      
      
         Αιτούντες: Roberto Aquino (Βρυξέλλες, Βέλγιο) και οι 30 λοιποί αιτούντες των οποίων τα ονόματα εμφανίζονται στο παράρτημα της διατάξεως (εκπρόσωπος: L. Levi, δικηγόρος)
      
         Καθού: Ευρωπαϊκό Κοινοβούλιο
      
         Αντικείμενο
      
      Αίτηση δυνάμει των άρθρων 278 και 279 ΣΛΕΕ με την οποία ζητείται, αφενός, η αναστολή εκτελέσεως των αποφάσεων του Ευρωπαϊκού Κοινοβουλίου της 2ας και της 3ης Ιουλίου 2018, σχετικά με την επίταξη υπηρεσιών διερμηνέων, καθώς και των μεταγενέστερων αποφάσεων σχετικά με την επίταξη υπηρεσιών διερμηνέων την 5η, 10η και 11η Ιουλίου 2018, και αφετέρου, να υποχρεωθεί το Κοινοβούλιο να περιορίσει στο μέλλον την επίταξη υπηρεσιών διερμηνέων.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.